ททท.ร่วมกับเทศบาลเมืองชะอำ จัดงาน "ทะเลไทย ใครก็ LOVE" มอบความสุขให้ชาวไทย กับกิจกรรมกิน ชิม ริมทะเล
นายนภินทร ศรีสรรพางค์ ผู้ช่วยรัฐมนตรีประจำกระทรวงการท่องเที่ยวและกีฬา เปิดโครงการ  "ทะเลไทย ใครก็LOVE" อย่างเป็นทางการ เมื่อวันที่ 3 ธันวาคมที่ผ่านมา โดยกล่าวว่า การที่เรามีโอกาสได้ทำหน้าที่สนับสนุน เล็งเห็นความสำคัญของการท่องเที่ยวและการประชาสัมพันธ์ความเป็นไทย กิจกรรมต่างๆ ที่เราตั้งใจรณรงค์ตลอดและอยากจะให้พี่น้องคนไทยทุกคนรักและหวงแหนเมืองไทย ผืนแผ่นดินไทย น้ำใจของความเป็นไทยด้วยกัน เป็นเนื้ออันหนึ่งอันเดียวกัน  เหมือนสายน้ำในท้องทะเลแห่งนี้ ที่ได้ขึ้นชื่อว่า ทะเลแห่งเมืองชะอำ ที่ไม่เหมือนใคร ไม่เหมือนประเทศไหน เพราะนี่คือทะเลไทย ประเทศของเราสำหรับกิจกรรมภายในงานมีหลากหลาย ประกอบไปด้วย กิจกรรมกินชิมริมทะเล กิจกรรมชิมและกินอาหารทะเลสดๆจากต้นทางที่มาให้นักท่องเที่ยวได้ลิ้มลองรสชาติกันแบบจุใจเต็มอิ่ม กันจนพุงกาง ชนิดที่เรียกได้ว่าทั้ง สด ใหญ่ อิ่มแบบแซ่บนัว กิจกรรมอาหารท้องถิ่นขนมหวานเมืองเพชรและออกร้านชุมชน ขนมหวานเมืองเพชรบุรี การนำอาหารท้องถิ่นที่หากินได้ยากของจังหวัดเพชรบุรี มารวมกันไว้ทีเดียว มาให้นักท่องเที่ยวได้ชิม ได้หวาน กันแบบเต็มอิ่มกิจกรรมการแสดงพื้นบ้านวัฒนธรรมไทย กิจกรรมการโชว์ลูกไฟ การโชว์ควงกระบองไฟ และกิจกรรมแบก Surf skate นอกจากนี้ ยังมีกิจกรรมชิลริมทะเลกับเสียงเพลง กิจกรรมดนตรีนั่งชิลกับบรรยากาศริมทะเล ท่ามกลางเสียงเพลง โดยจะพบกับศิลปินชื่อดังทั้ง 3 วัน อาทิ “BLACKHEAD แบล็คเฮด และ เหน่ง Y Not 7” “ME YOU มิว มียู” “KORDYIM โคตรยิ้ม”สำหรับผู้ที่สนใจเข้าร่วมงาน  ณ ชายหาดชะอำ จังหวัดเพชรบุรี ตั้งแต่วันนี้จนถึง  5 ธันวาคม 2564 เวลา 16.00 น. - 22.00 น. อย่าลืมท่องเที่ยวปลอดภัยแบบ New Normal สวมแมสก์ ล้างมือ พกเจลแอลกอฮอล์รักษาระยะห่างกัน